EA ราคาหุ้นลงแรง! โบรกฯชี้พื้นฐานไม่เปลี่ยนแปลงแนะเป็นโอกาสซื้อเป้า 63 บ.
EA ราคาหุ้นลงแรง! โบรกฯชี้พื้นฐานไม่เปลี่ยนแปลงแนะเป็นโอกาสซื้อเป้า 63 บ.
20 ก.พ. 2562

บล.กรุงศรี ระบุในบทวิเคราะห์วันนี้(20ก.พ.) ว่า บริษัท พลังงานบริสุทธิ์ จำกัด (มหาชน) หรือ EA ( ซื้อ/เป้า 63) ราคาหุ้นลดลงแรงจากแรงขายทำกำไรขณะที่ปัจจัยพื้นฐานไม่เปลี่ยนแปลงจึงเป็นโอกาสซื้อ เบื้องต้นคาดกำไรสุทธิไตรมาส 4/61  ประมาณ 1.12 พันล้านบาท ทรงตัวเทียบไตรมาสก่อนหน้า แต่เพิ่มขึ้น 27% เทียบช่วงเดียวกันของปีก่อน
แนวโน้มไตรมาส 1/62 คาดกำไรสุทธิพุ่งทำ All time high รับข่าวดีโรงไฟฟ้าพลังงานลม โครงการหนุมาน 1 และ 8 กำลังการผลิตรวม 90MW เริ่ม COD ตั้งแต่ 25 ม.ค.